ai4bharat/Pralekha huggingface dataset:
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
୨ ଜାନୁଆରୀରେ ପ୍ରଧାନମନ୍ତ୍ରୀଙ୍କ ମିରଟ ଗସ୍ତ କାର୍ଯ୍ୟକ୍ରମ
୭୦୦ କୋଟି ଟଙ୍କା ମୂଲ୍ୟରେ ନିର୍ମାଣ ହେବାକୁ ଥିବା ମେଜର ଧ୍ୟାନଚାନ୍ଦ କ୍ରୀଡା ବିଶ୍ୱବିଦ୍ୟାଳୟର ଭିତିପ୍ରସ୍ତର ସ୍ଥାପନ କରିବେ ପ୍ରଧାନମନ୍ତ୍ରୀ
ଏହି ବିଶ୍ୱବିଦ୍ୟାଳୟ ଦେଶର ସମସ୍ତ ଅଂଚଳରେ ବିଶ୍ୱସ୍ତରୀୟ କ୍ରୀଡା ଭିତିଭୂମି ସ୍ଥାପନ କରିବା ନେଇ ପ୍ରଧାନମନ୍ତ୍ରୀଙ୍କ ପରିକଳ୍ପନାକୁ ସାକାର କରିବ
ଆଧୁନିକ ଏବଂ ଉତ୍କୃଷ୍ଟ କ୍ରୀଡା ଭିତିଭୂମିରେ ସଜ୍ଜିତ ହେବ ବିଶ୍ୱବିଦ୍ୟାଳୟ
ପ୍ରଧାନମନ୍ତ୍ରୀ ୨ ଜାନୁଆରୀ ୨୦୨୨ରେ ମିରଟ ଗସ୍ତ କରିବେ ଏବଂ ସେଠାରେ ପ୍ରାୟ ଅପରାହ୍ନ ଗୋଟାଏ ବେଳେ ମେଜର ଧ୍ୟାନଚାନ୍ଦ କ୍ରୀଡା ବିଶ୍ୱବିଦ୍ୟାଳୟର ଭିତିପ୍ରସ୍ତର ସ୍ଥାପନ କରିବେ । ଏହି ବିଶ୍ୱବିଦ୍ୟାଳୟ ମିରଟର ସାରଧନା ସହରର ସାଲୱା ଏବଂ କାଇଲି ଗ୍ରାମରେ ପ୍ରତିଷ୍ଠା କରାଯିବ । ଏଥିରେ ଆନୁମାନିକ ଖର୍ଚ୍ଚର ବଜେଟ୍ ୭୦୦ କୋଟି ଟଙ୍କା ରହିଛି ।
ପ୍ରଧାନମନ୍ତ୍ରୀ ଯେଉଁ ପ୍ରମୁଖ କ୍ଷେତ୍ର ଉପରେ ବିଶେଷ ଧ୍ୟାନ ଦେଉଛନ୍ତି, ତାହା ମଧ୍ୟରେ କ୍ରୀଡା ସଂସ୍କୃତିକୁ ଅନୁପ୍ରବେଶ କରାଇବା ଏବଂ ଦେଶର ସମସ୍ତ ଅଂଚଳରେ ବିଶ୍ୱସ୍ତରୀୟ କ୍ରୀଡା ଭିତିଭୂମି ସ୍ଥାପନ କରିବା ଅନ୍ତର୍ଭୂକ୍ତ ଅଟେ । ମିରଟରେ ମେଜର ଧ୍ୟାନଚାନ୍ଦ ଖେଳ ବିଶ୍ୱବିଦ୍ୟାଳୟର ସ୍ଥାପନା ଏହି ପରିକଳ୍ପନାକୁ ସମ୍ପୂର୍ଣ୍ଣ କରିବା ଦିଗରେ ନିଆ ଯାଇଥିବା ଏକ ବହୁତ ବଡ ପଦକ୍ଷେପ ହେବ ।
କ୍ରୀଡା ବିଶ୍ୱବିଦ୍ୟାଳୟ ଆଧୁନିକ ଏବଂ ସର୍ବୋତ୍କୃଷ୍ଟ କ୍ରୀଡା ଭିତିଭୂମିରେ ସଜ୍ଜିତ ହେବ, ଯେଉଁଠାରେ ସିନ୍ଥେଟିକ୍ ହକି ଖେଳ ପଡିଆ, ଫୁଟବଲ୍ ଖେଳ ପଡିଆ, ବାସ୍କେଟ୍ ବଲ୍/ ଭଲି ବଲ୍/ କବାଡି ଖେଳ ପଡିଆ, ଲନ୍ ଟେନିସ୍ କୋର୍ଟ, ଜିମ୍ନାସିୟମ୍ ହଲ୍, ସିନ୍ଥେଟିକ୍ ଦୌଡ ଷ୍ଟାଡିୟମ୍, ସନ୍ତରଣ ପୋଖରୀ, ବହୁମୁଖୀ ଉପଯୋଗୀ ହଲ୍ ଏବଂ ସାଇକେଲ୍ ଚାଳନା ଛତ୍ରାଙ୍ଗଣ  ଇତ୍ୟାଦି ରହିବ । ଏହି ବିଶ୍ୱବିଦ୍ୟାଳୟରେ ବନ୍ଧୁକ ଚାଳନା, ସ୍କ୍ୱାସ୍, ଜିମ୍ନାଷ୍ଟିକ୍, ଭାରୋତୋଳନ, ତୀରନ୍ଦାଜୀ, ନୌ ଚାଳନା  ଏବଂ କାୟାକିଂ ଭଳି ଅନ୍ୟାନ୍ୟ ସୁବିଧା ମଧ୍ୟ ଉପଲବ୍ଧ ହେବ । ୫୪୦ ଜଣ ମହିଳା ଏବଂ ୫୪୦ ପୁରୁଷ କ୍ରୀଡାବିତ୍ଙ୍କୁ ମିଶାଇ ସମୁଦାୟ ୧୦୮୦ କ୍ରୀଡାବିତ୍ଙ୍କୁ ପ୍ରଶିକ୍ଷଣ ଦେବା ନିମନ୍ତେ ଏହି ବିଶ୍ୱବିଦ୍ୟାଳୟର କ୍ଷମତା ରହିବ ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଆଜିର ରେକର୍ଡ ସଂଖ୍ୟକ ଟିକାକରଣକୁ ପ୍ରଧାନମନ୍ତ୍ରୀଙ୍କ ପ୍ରଶଂସା
ଆଜିର ରେକର୍ଡ ସଂଖ୍ୟକ ଟିକାକରଣକୁ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ପ୍ରଶଂସା କରିଛନ୍ତି ଓ କହିଛନ୍ତି ୧ କୋଟି ଟିକାକରଣ ରେକର୍ଡ କରିବା ଏକ ଗୁରୁତ୍ୱପୂର୍ଣ୍ଣ ଉପଲବ୍ଧି ।
ପ୍ରଧାନମନ୍ତ୍ରୀ ଏକ ଟ୍ୱିଟରେ କହିଛନ୍ତି;
“ଆଜି ରେକର୍ଡ ସଂଖ୍ୟକ ଟିକାକରଣ ହୋଇଛି!
୧ କୋଟି ଅତିକ୍ରମ କରିବା ଏକ ଗୁରୁତ୍ୱପୂର୍ଣ୍ଣ ଉପଲବ୍ଧି । ଟିକା ନେଇଥିବା ଓ ଟିକାକରଣ ଅଭିଯାନକୁ ସଫଳତା କରାଇଥିବା ବ୍ୟକ୍ତିମାନଙ୍କୁ ଅଭିନନ୍ଦନ ।”
SR
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଅଗଷ୍ଟ ୨ରେ ଡିଜିଟାଲ ପେମେଣ୍ଟ ସଲ୍ୟୁସନ ଇ-ରୁପି ଲଂଚ କରିବେ ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଅଗଷ୍ଟ ୨, ୨୦୨୧ରେ ଭିଡିଓ କନଫରେନ୍ସିଂ ମାଧ୍ୟମରେ ବ୍ୟକ୍ତି ଓ ଉଦ୍ଦେଶ୍ୟ ନିର୍ଦ୍ଦିଷ୍ଟ ଡିଜିଟାଲ ପେମେଣ୍ଟ ସଲ୍ୟୁସନ ଇ-ରୁପି ଲଂଚ କରିବେ ।
ପ୍ରଧାନମନ୍ତ୍ରୀ ସବୁବେଳେ ଡିଜିଟାଲ ଉପକ୍ରମଗୁଡିକୁ ସମର୍ଥନ କରିଥାନ୍ତି । ସରକାରୀ ସୁବିଧା ହିତାଧିକାରୀମାନଙ୍କ ନିକଟରେ ଲକ୍ଷିତ ଭାବେ ଓ ବାଟମାରଣା ନହୋଇ ପହଞ୍ଚୁଛି ବୋଲି ନିଶ୍ଚିତ କରିବା ପାଇଁ ବିଗତ କିଛି ବର୍ଷରେ କିଛି କାର୍ଯ୍ୟକ୍ରମ ଆରମ୍ଭ କରାଯାଇଛି । ଏହି ନିଆରା ସୁବିଧା ଅନୁଯାୟୀ ସରକାର ଓ ହିତାଧିକାରୀଙ୍କ ମଧ୍ୟରେ ନିର୍ଦ୍ଦିଷ୍ଟ କିଛି ଟଟ ପଏଣ୍ଟ ରହିଛି । ଇଲେକ୍ଟ୍ରୋନିକ ଭାଉଚର ଅବଧାରଣା ସୁଶାସନ ଦୃଷ୍ଟିକୋଣକୁ ଆଗେଇ ନେବ ।
ଇ-ରୁପି ସମ୍ପର୍କରେ
ଇ-ରୁପି ଡିଜିଟାଲ ପେମେଣ୍ଟର ଏକ ନଗଦବିହୀନ ଓ ସମ୍ପର୍କମୁକ୍ତ ମାଧ୍ୟମ । ଏହା ଏକ କ୍ୟୁଆର କୋଡ କିମ୍ବା ଏମଏମଏସ ଷ୍ଟ୍ରିଙ୍ଗ ଆଧାରିତ ଇ-ଭାଉଚର, ଯାହା ହିତାଧିକାରୀଙ୍କ ମୋବାଇଲରେ ପହଞ୍ଚିଥାଏ । ଏହି ଅବାଧ ଏକକାଳୀନ ଦେୟପଇଠ ବ୍ୟବସ୍ଥାର ବ୍ୟବହାରକାରୀ ଭାଉଚରକୁ କାର୍ଡ ବ୍ୟବହାର ନକରି ଡିଜିଟାଲ ପେମେଣ୍ଟ ଆପ୍ କିମ୍ବା ଇଣ୍ଟରନେଟ ବ୍ୟାଙ୍କିଙ୍ଗ ମାଧ୍ୟମରେ ସେବା ପ୍ରଦାନକାରୀଙ୍କ ନିକଟରେ ରିଡିମ କରିପାରିବେ । ନ୍ୟାସନାଲ ପେମେଣ୍ଟସ କର୍ପୋରେସନ ଅଫ ଇଣ୍ଡିଆ ନିଜ ୟୁପିଆଇ ପ୍ଲାଟଫର୍ମରେ ବିତ୍ତୀୟ ସେବା ବିଭାଗ, ସ୍ୱାସ୍ଥ୍ୟ ଓ ପରିବାର କଲ୍ୟାଣ ମନ୍ତ୍ରାଳୟ ଓ ଜାତୀୟ ସ୍ୱାସ୍ଥ୍ୟ କର୍ତ୍ତୃପକ୍ଷଙ୍କ ସହଯୋଗରେ ଏହା ବିକଶିତ ହୋଇଛି ।
କୌଣସି ଫିଜିକାଲ ଇଣ୍ଟରଫେସ ବିନା ଡିଜିଟାଲ ଶୈଳୀରେ ହିତାଧିକାରୀ ଓ ସେବାପ୍ରଦାନକାରୀଙ୍କ ସହ ସେବାର ପ୍ରାୟୋଜକଙ୍କ ସହ ଯୋଡିଥାଏ । ନେଣଦେଣ ସରିବା ପରେ ଏହା ସେବା ପ୍ରଦାନକାରୀଙ୍କୁ ଦେୟ ପଇଠ ସୁନିଶ୍ଚିତ କରିବ । ପ୍ରି-ପେଡ ହୋଇଥିବାରୁ ମଧ୍ୟସ୍ଥିଙ୍କ ହସ୍ତକ୍ଷେପ ବିନା ସେବାପ୍ରଦାନକାରୀଙ୍କୁ ଠିକ୍ ସମୟରେ ଦେୟ ପଇଠ ସମ୍ଭବ ହୋଇପାରିବ ।
ବାଟମାରଣା ମୁକ୍ତ କଲ୍ୟାଣକାରୀ ସେବା ପ୍ରଦାନ ସୁନିଶ୍ଚିତ କରିବା ଦିଗରେ ଏହା ଏକ ବୈପ୍ଳବିକ ଉପକ୍ରମ ହେବ ବୋଲି ଆଶା ରହିଛି । ଏହାର ବ୍ୟବହାର ମା ଓ ଶିଶୁ କଲ୍ୟାଣ ଯୋଜନା ଅନ୍ତର୍ଗତ ଔଷଧ ଓ ପୋଷଣ ସହାୟତା ପ୍ରଦାନ, ଟିବି ନିର୍ମୂଳ କାର୍ଯ୍ୟକ୍ରମ, ଆୟୁଷ୍ମାନ ଭାରତ ପ୍ରଧାନମନ୍ତ୍ରୀ ଜନ ଆରୋଗ୍ୟ ଯୋଜନା ଭଳି ଯୋଜନା ଅନ୍ତର୍ଗତ ଔଷଧ ଓ ନିଦାନ, ସାର ସବସିଡି ପ୍ରଦାନ ଯୋଜନା ଭଳି ସେବା ଉପଲବ୍ଧ କରାଯାଇପାରିବ । ଏପିରିକି ବେସରକାରୀ କ୍ଷେତ୍ରଗୁଡିକ ମଧ୍ୟ ନିଜ କର୍ମଚାରୀ କଲ୍ୟାଣ ଓ କର୍ପୋରେଟ ସାମାଜିକ ଦାୟିତ୍ୱ କାର୍ଯ୍ୟକ୍ରମ ଅନ୍ତର୍ଗତ ଏହି ଡିଜିଟାଲ ଭାଉଚର ଉପଯୋଗ କରିପାରିବେ ।
SR
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ପୂର୍ବତନ ପ୍ରଧାନମନ୍ତ୍ରୀ ଶ୍ରୀ ପିଭି ନରସିଂହ ରାଓଙ୍କ 100ତମ ଜନ୍ମ ବାର୍ଷିକୀରେ ଶ୍ରଦ୍ଧାଞ୍ଜଳି ଜଣାଇଲେ ପ୍ରଧାନମନ୍ତ୍ରୀ
ପୂର୍ବତନ ପ୍ରଧାନମନ୍ତ୍ରୀ ଶ୍ରୀ ପିଭି ନରସିଂହ ରାଓ ଜୀଙ୍କ 100ତମ ଜନ୍ମ ବାର୍ଷିକୀରେ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଶ୍ରଦ୍ଧାଞ୍ଜଳି ଜ୍ଞାପନ କରିଛନ୍ତି ।
ଏକ ଟ୍ଵିଟ୍ ମାଧ୍ୟମରେ ପ୍ରଧାନମନ୍ତ୍ରୀ କହିଛନ୍ତି, “ପୂର୍ବତନ ପ୍ରଧାନମନ୍ତ୍ରୀ ଶ୍ରୀ ପିଭି ନରସିଂହ ରାଓ ଜୀଙ୍କ 100ତମ ଜନ୍ମ ବାର୍ଷିକୀରେ ଶ୍ରଦ୍ଧାଞ୍ଜଳି । ରାଷ୍ଟ୍ରର ବିକାଶ ଦିଗରେ ତାଙ୍କର ବିସ୍ତୃତ ଯୋଗଦାନ ପାଇଁ ଦେଶ ତାଙ୍କୁ ସର୍ବଦା ସ୍ମରଣ କରିବ । ସେ ଅସାଧାରଣ ଜ୍ଞାନ ଏବଂ ଚିନ୍ତାଧାରାର ଅଧିକାରୀ ଥିଲେ । ବିଗତ ବର୍ଷ ଜୁନ ମନ କି ବାତରେ ମୁଁ ତାଙ୍କ ବିଷୟରେ କଣ କହିଥିଲି ତାହା ଏଠାରେ ଶେୟାର କରୁଛି ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଫସଲ ବୀମା ଯୋଜନା
ହିତାଧିକାରୀଙ୍କୁ ପ୍ରଧାନମନ୍ତ୍ରୀଙ୍କ ଶୁଭେଚ୍ଛା
ପ୍ରଧାନମନ୍ତ୍ରୀ ଫସଲ ବୀମାଯୋଜନା ପ୍ରଣୟନର 5ବର୍ଷ ପୂର୍ତ୍ତି ଅବସରରେ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଆଜି ଏହି ଯୋଜନାର ସମସ୍ତ ହିତାଧିକାରୀମାନଙ୍କୁ ଶୁଭେଚ୍ଛା ଜଣାଇଛନ୍ତି। ଏକକାଳୀନ ଅନେକ ଟ୍ୱିଟ୍ ଜରିଆରେ ପ୍ରଧାନମନ୍ତ୍ରୀ କହିଛନ୍ତି ଯେ, କୃଷକମାନଙ୍କ କଠିନ ପରିଶ୍ରମର ଫଳକୁ ଅପ୍ରତ୍ୟାଶିତ ପ୍ରାକୃତିକ ବିପର୍ଯ୍ୟୟରୁ ସୁରକ୍ଷା ଦେବା ପାଇଁ ପ୍ରଣୀତ ହୋଇଥିବା ପ୍ରଧାନମନ୍ତ୍ରୀ ଫସଲ ବୀମା ଯୋଜନା ଆଜି 5ବର୍ଷ ପୂର୍ଣ୍ଣ କରିଛି । ଏହି ଯୋଜନା କୃଷକମାନଙ୍କୁ ବିପୁଳ ଭାବରେ ଲାଭବାନ କରିବା, ଯୋଜନାରେ ସ୍ୱଚ୍ଛତା ରକ୍ଷା ଓ କୃଷକମାନଙ୍କର ଦାବିଗୁଡିକ ସମାଧାନ ଆଦି ବିଭିନ୍ନ ପ୍ରସଙ୍ଗରେ ମନରେ ଉଠୁଥିବା ବିଭିନ୍ନ ପ୍ରଶ୍ନର ଉତର ଏବଂ ‘ନମୋ ଆପ’ର ଗୁରୁତ୍ୱପୂର୍ଣ୍ଣ ଭୂମିକାର ବର୍ଣ୍ଣନା ଆଦି ଏହି ଟ୍ୱିଟ୍ରେ ସ୍ଥାନ ପାଇଛି ।
SSD / SLP
ରେଳ ମନ୍ତ୍ରଣାଳୟ
ଲକଡାଉନ କାଳରେ ଶକ୍ତି, ପରିବହନ ଓ ଅନ୍ୟାନ୍ୟ ଭିତ୍ତିଭୂମିକୁ ଭାରତୀୟ ରେଳବାଇ ପକ୍ଷରୁ ଯୋଗାଣ କାର୍ଯ୍ୟ ପୁରା ଦମରେ
• ଗତମାସ 23 ତାରିଖରୁ ଚଳିତ ମାସ 3 ତାରିଖ ମଧ୍ୟରେ ରେଳବାଇ ପରିବହନ କରିଛି 2.50 ଲକ୍ଷ ୱାଗନ କୋଇଲା ଓ 17,742 ୱାଗନ ପେଟ୍ରୋଲ ଜାତ ସାମଗ୍ରୀ
• ଲକଡାଉନ କାଳରେ ନିରବଚ୍ଛିନ୍ନ ଯୋଗାଣ ଯୋଗୁଁ ସମସ୍ତ ଶକ୍ତି ଉତ୍ପାଦନକାରୀ ଓ ପେଟ୍ରୋଲ ଡିପୋ ନିକଟରେ କଞ୍ଚାମାଲ ମହଜୁଦ
• ସମସ୍ତ ବାଧାବିଘ୍ନ ସତ୍ଵେ ରେଳବାଇ କର୍ମଚାରୀଙ୍କ ଅନବରତ ଉଦ୍ୟମ ଜାରି
କୋଭିଡ-19 ଲକଡାଉନ କାଳରେ ଭାରତୀୟ ରେଳବାଇ ଶକ୍ତି, ପରିବହନ ଓ ଅନ୍ୟାନ୍ୟ ପ୍ରମୁଖ ଭିତ୍ତିଭୂମି କ୍ଷେତ୍ରରେ କଞ୍ଚାମାଲ ଜାରି ଅବ୍ୟାହତ ରଖିଛି । ରେଳବାଇର ବିଭିନ୍ନ ଗୋଦାମ, ଷ୍ଟେସନ ଓ ନିୟନ୍ତ୍ରଣଗାରରେ ନିୟୋଜିତ କର୍ମଚାରୀମାନେ ଗଭୀର ନିଷ୍ଠାର ସହ ଦାଇତ୍ଵ ତୁଲାଇ ଅତ୍ୟାବଶ୍ୟକ ସେବାକୁ ବଳବତ୍ତର ରଖିପାରିଛନ୍ତି ।
ଲକଡାଉନ ସତ୍ଵେ ରେଳବାଇର ନିରବଚ୍ଛିନ୍ନ ଉଦ୍ୟମ ଯୋଗୁଁ ସମସ୍ତ ଶକ୍ତି କେନ୍ଦ୍ର ଓ ପେଟ୍ରୋଲିୟମ ଡିପୋରେ କଞ୍ଚାମାଲ ମହଜୁଦ ରହିପାରିଛି । ଗତମାସ 23 ତାରିଖରୁ ଆରମ୍ଭ କରି ଚଳିତମାସ 3 ତାରିଖ ପର୍ଯ୍ୟନ୍ତ 12 ଦିନ ମଧ୍ୟରେ ରେଳବାଇ ପ୍ରାୟ 2.50 ୱାଗନ କୋଇଲା ଏବଂ 17,742 ୱାଗନ ପେଟ୍ରୋଲ ଜାତ ଦ୍ରବ୍ୟ  ପରିବହନ କରିପାରିଛି । ନିରବଚ୍ଛିନ୍ନ କଞ୍ଚାମାଲର ସୁପରିଚାଳନା ଏବଂ ଅନ୍ୟାନ୍ୟ ଅତ୍ୟାବଶ୍ୟକ ସାମଗ୍ରୀର ଯୋଗାଣ ପାଇଁ ରେଳ ମନ୍ତ୍ରଣାଳୟ ପକ୍ଷରୁ ଏକ ଜରୁରିକାଳୀନ ମାଲ ପରିବହନ ନିୟନ୍ତ୍ରଣ କକ୍ଷ ଖୋଲା ଯାଇଛି । ମନ୍ତ୍ରଣାଳୟର ବରିଷ୍ଠ ଅଧିକାରୀମାନେ ଏହାର ଗତିବିଧି ଉପରେ ତୀକ୍ଷ୍ନ ନଜର ରଖିଛନ୍ତି । ମାଲ ବୋଝେଇ ଓ ଖଲାସ କ୍ଷେତ୍ରରେ ଆଗରୁ ରହିଥିବା ତ୍ରୁଟି ବିଚ୍ୟୁତି ଇତି ମଧ୍ୟରେ ସୁଧାର କରାଯାଇଛି । ରେଳ ମନ୍ତ୍ରଣାଳୟ ସ୍ଵରାଷ୍ଟ୍ର ମନ୍ତ୍ରଣାଳୟ ସହ ମିଶି ପରିବହନ ସଂକ୍ରାନ୍ତ ସମସ୍ୟାର ଆଶୁ ସମାଧାନ ପାଇଁ ରାଜ୍ୟ ସରକାରଗୁଡିକ ସହିତ ଯୋଗସୂତ୍ର ରକ୍ଷା କରୁଛନ୍ତି ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଜାନୁଆରୀ 4ରେ ନ୍ୟାସନାଲ ମେଟ୍ରୋଲୋଜି କନକ୍ଲେଭରେ ଉଦଘାଟନୀ ଅଭିଭାଷଣ ପ୍ରଦାନ କରିବେ ପ୍ରଧାନମନ୍ତ୍ରୀ
ରାଷ୍ଟ୍ରୀୟ ପରମାଣୁ ଟାଇମସ୍କେଲ ଏବଂ ଭାରତୀୟ ନିର୍ଦ୍ଦେଶକ ଦ୍ରବ୍ୟ ରାଷ୍ଟ୍ରକୁ ଉତ୍ସର୍ଗ କରିବେ ପ୍ରଧାନମନ୍ତ୍ରୀ
ରାଷ୍ଟ୍ରୀୟ ପରିବେଶ ମାନକ ଲାବୋରେଟୋରୀର ଭିତ୍ତିପ୍ରସ୍ତର ସ୍ଥାପନ ମଧ୍ୟ କରିବେ ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଜାନୁଆରୀ 4, 2021 ରେ ଭିଡିଓ କନଫରେନ୍ସିଂ ଜରିଆରେ ଜାତୀୟ ମେଟ୍ରୋଲୋଜି କନକ୍ଲେଭରେ ଉଦଘାଟନୀ ଅଭିଭାଷଣ ପ୍ରଦାନ କରିବେ । ସେ ‘ନ୍ୟାସନାଲ ଆଟୋମିକ୍ ଟାଇମସ୍କେଲ’ ଏବଂ ‘ଭାରତୀୟ ନିର୍ଦ୍ଦେଶକ ଦ୍ରବ୍ୟ’ ରାଷ୍ଟ୍ରକୁ ସମର୍ପିତ କରିବେ ଏବଂ ‘ଜାତୀୟ ପରିବେଶ ମାନକ ଲାବୋରେଟୋରୀ’ର ଆଧାରଶିଳା ରଖିବେ । ଏହି ଅବସରରେ କେନ୍ଦ୍ର ମନ୍ତ୍ରୀ ଡକ୍ଟର ହର୍ଷ ବର୍ଦ୍ଧନ ମଧ୍ୟ ଉପସ୍ଥିତ ରହିବେ ।
ନ୍ୟାସନାଲ ଆଟୋମିକ ଟାଇମସ୍କେଲ 2.8 ନାନୋ ସେକେଣ୍ଡର ସଠିକତା ସହିତ ଇଣ୍ଡିଆନ ଷ୍ଟାଣ୍ଡାର୍ଡ ଟାଇମ ସୃଷ୍ଟି କରୁଛି । ଆନ୍ତର୍ଜାତୀୟ ମାନକ ସହିତ ଗୁଣବତ୍ତାର ସୁନିଶ୍ଚିତତା ପାଇଁ ଲାବୋରେଟୋରୀଗୁଡିକର ପରୀକ୍ଷା ଏବଂ କ୍ରମାଙ୍କନକୁ ଭାରତୀୟ ନିର୍ଦ୍ଦେଶକ ଦ୍ରବ୍ୟ ସମର୍ଥନ କରୁଛି । ଜାତୀୟ ପରିବେଶ ମାନକ ଲାବୋରେଟୋରୀ ପରିବେଶ ବାୟୁ ଏବଂ ଶିଳ୍ପ ନିର୍ଗମନ ମନିଟରିଂ ଉପକରଣର ପ୍ରମାଣପତ୍ରରେ ଆତ୍ମନିର୍ଭରଶୀଳ ହେବାରେ ସାହାଯ୍ୟ କରିବ ।
କନକ୍ଲେଭ ବିଷୟରେ
କାଉନସିଲ ଅଫ ସାଇଣ୍ଟିଫିକ ଏବଂ ଇଣ୍ଡଷ୍ଟ୍ରିଆଲ ରିସର୍ଚ୍ଚ-ନ୍ୟାସନାଲ ଫିଜିକାଲ ଲାବୋରେଟୋରୀ  ଦ୍ଵାରା ଜାତୀୟ ମେଟ୍ରୋଲୋଜି କନକ୍ଲେଭ 2020 ଆୟୋଜିତ ହେଉଛି, ଯାହା ଏହାର 75 ତମ ବର୍ଷରେ ପ୍ରବେଶ କରୁଛି । କନକ୍ଲେଭର ବିଷୟବସ୍ତୁ ‘ରାଷ୍ଟ୍ରର ଅଭିବୃଦ୍ଧି ପାଇଁ ମେଟ୍ରୋଲୋଜି’ ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଭାରତର କୃଷକମାନଙ୍କୁ ପ୍ରଧାନମନ୍ତ୍ରୀଙ୍କ ପ୍ରଶଂସା
ନିଜର ମନ୍ କୀ ବାତ୍ ଉଦବୋଧନରେ ପ୍ରଧାନମନ୍ତ୍ରୀ ନରେନ୍ଦ୍ର ମୋଦୀ କହିଛନ୍ତି ଯେ, କୋଭିଡ-19 ସଙ୍କଟ ସମୟରେ ଦେଶର କୃଷକମାନେ ଅସାଧାରଣ ସହନଶୀଳତାର ପ୍ରଦର୍ଶନ କରିଛନ୍ତି।
ପ୍ରଧାନମନ୍ତ୍ରୀ କହିଥିଲେ ଯେ ଯଦି କୃଷି କ୍ଷେତ୍ର ସୁଦୃଢ଼ ରହିବ ତା’ହେଲେ ଆତ୍ମନିର୍ଭର ଭାରତର ମୂଳଦୁଆ ସୁଦୃଢ଼ ହେବ। ସେ ଉଲ୍ଲେଖ କରିଥିଲେ ଯେ ନିକଟ ଅତୀତରେ ଏହି କ୍ଷେତ୍ର ବହୁ କଟକଣାରୁ ମୁକ୍ତ ହୋଇଛି ଏବଂ ଅନେକ ଭ୍ରାନ୍ତ ଧାରଣାରୁ ବାହାରିବା ଲାଗି ଚେଷ୍ଟା କରିଛି। ସେ ହରିୟାଣାର ଜଣେ କୃଷକ ଶ୍ରୀ କନୱର ଚୌହାନଙ୍କ ଉଦାହରଣ ଦେଇଥିଲେ, ଯିଏକି ନିଜର ଉତ୍ପାଦିତ ଫଳ ଓ ପରିବାକୁ ମଣ୍ଡି ବାହାରେ ବିକ୍ରି କରିବା ଲାଗି ନାନା ଅସୁବିଧା ଭୋଗୁଥିଲେ। ମାତ୍ର 2014ରେ ଫଳ ଓ ପନପରିବାକୁ ଏପିଏମସି ଆଇନରୁ ବାଦ ଦିଆଯିବା ପରେ ସେ ବିଶେଷ ଲାଭବାନ ହୋଇଥିଲେ। ସେ ଏକ କୃଷି ଉତ୍ପାଦକ ସଂଗଠନ ଗଠନ କରିଛନ୍ତି। ଏବେ ସେ ଓ ତାଙ୍କ ଗ୍ରାମର କୃଷକମାନେ ସେମାନଙ୍କ ଉତ୍ପାଦିତ ମକା ଓ ମିଠାମକା ସିଧାସଳଖ ଦିଲ୍ଲୀର ଆଜାଦପୁର ମଣ୍ଡିକୁ ଯୋଗାଣ କରୁଛନ୍ତି। ସେଠାରକୁ ବଡ଼ ରିଟେଲ ବ୍ୟବସାୟୀ ଓ ପଞ୍ଚତାରକା ହୋଟେଲ ସେମାନଙ୍କ ଉତ୍ପାଦ କ୍ରୟ କରିବା ଫଳରେ ସେମାନେ ବହୁ ପରିମାଣରେ ଲାଭ ପାଇପାରୁଛନ୍ତି। ପ୍ରଧାନମନ୍ତ୍ରୀ ଆଲୋକପାତ କରି କହିଥିଲେ ଯେ ଏହି କୃଷକମାନଙ୍କ ନିକଟରେ ଯେକୌଣସି ସ୍ଥାନରେ ଏବଂ ଯାହାକୁ ଚାହିଁବେ ସେମାନଙ୍କର ପରିବା ଓ ଫଳ ବିକ୍ରି କରିବାର କ୍ଷମତା ରହିଛି। ଏହା ସେମାନଙ୍କର ପ୍ରଗତୀର ଅଧାର ସାଜିଛି। ବର୍ତ୍ତମାନ ଏହି କ୍ଷମତା ସାରା ଦେଶର ସମସ୍ତ କୃଷକମାନଙ୍କ ପାଇଁ, ସମସ୍ତ କୃଷି ଉତ୍ପାଦର ବିକ୍ରି ଲାଗି ପ୍ରଦାନ କରାଯାଇଛି।
ପ୍ରଧାନମନ୍ତ୍ରୀ ମହାରାଷ୍ଟ୍ରର କୃଷି ଉତ୍ପାଦକ ସଂଗଠନ ଶ୍ରୀ ସ୍ୱାମୀ ସମର୍ଥ କୃଷି ଉତ୍ପାଦ କମ୍ପାନୀ ଲିଃର ଉଦାହରଣ ଦେଇଥିଲେ ଏବଂ ଏପିଏମସିର ପରିଧିରୁ ଫଳ ଓ ପନିପରିବାଗୁଡ଼ିକୁ ବାଦ ଦିଆଯିବ କାରଣରୁ କୃଷକମାନେ ପାଉଥିବା ଲାଭ ବିଷୟରେ ଉଲ୍ଲେଖ କରିଥିଲେ। ସେ କହିଥିଲେ ଯେ ପୁଣେ ଓ ମୁମ୍ବାଇରେ କୃଷକ ନିଜେ ସାପ୍ତାହିକ ବଜାର ଚଳାଉଛନ୍ତି ଏବଂ ଦଲାଲଙ୍କ ବିନା ନିଜ ଉତ୍ପାଦ ସିଧାସଳଖ ବିକ୍ରି କରିପାରୁଛନ୍ତି। ସେ କୃଷକମାନଙ୍କର ଏକ ଗୋଷ୍ଠୀ-ତାମିଲନାଡ଼ୁ ବନାନା ଫାର୍ମର ପ୍ରଡ୍ୟୁସ କମ୍ପାନୀ ବିଷୟରେ ମଧ୍ୟ ଉଲ୍ଲେଖ କରିଥିଲେ। ଏହି କମ୍ପାନୀ ଲକଡାଉନ ସମୟରେ ନିକଟସ୍ଥ ଗ୍ରାମଗୁଡ଼ିକରୁ ଶତାଧିକ ମେଟ୍ରିକ ଟନ ପରିବା, ଫଳ ଏବଂ କଦଳୀ କିଣିଥିଲା ଏବଂ ଚେନ୍ନାଇରେ ଏଗୁଡ଼ିକୁ ପରିବା କମ୍ବୋ କିଟ ଆକାରରେ ବିକ୍ରି କରିଥିଲା। ସେ ଲକ୍ଷ୍ନୌର ‘ଇରାଦା ଫାର୍ମର ପ୍ରଡ୍ୟୁସର’ ଗ୍ରୁପ ବିଷୟରେ ମଧ୍ୟ ଉଲ୍ଲେଖ କରିଥିଲେ। ଏହି ସଂଗଠନ ଲକଡାଉନ ସମୟରେ କୃଷକମାନଙ୍କ କ୍ଷେତରୁ ସିଧାସଳଖ ଫଳ ଓ ପନିପରିବା କିଣିଥିଲା ଓ ଦଲାଲଙ୍କ ଠାରୁ ମୁକ୍ତ ହୋଇ ସିଧାସଳଖ ଲକ୍ଷ୍ନୌର ବଜାରରେ ଏଗୁଡ଼ିକୁ ବିକ୍ରି କରିଥିଲା।
ପ୍ରଧାନମନ୍ତ୍ରୀ ଶ୍ରୀ ମୋଦୀ କହିଥିଲେ ଯେ ନବୋନ୍ମେଷ ଓ ନୂଆ ଜ୍ଞାନକୌଶଳର ଅନୁପ୍ରୟୋଗ ମାଧ୍ୟମରେ କୃଷି କ୍ଷେତ୍ରର ବିକାଶ ହେବ। ସେ ଗୁଜରାଟର ଜଣେ କୃଷକ ଇସମାଇଲ ଭାଇଙ୍କ ଉଦାହରଣ ଦେଇଥିଲେ, ଯିଏକି ନିଜ ପରିବାର ଠାରୁ ସମର୍ଥନ ନମିଳିଲେ ମଧ୍ୟ ଚାଷ କରିଥିଲେ। ସେ ଡ୍ରିପ ଜଳସେଚନ ଜ୍ଞାନକୌଶଳର ଉପଯୋଗ କରି ଆଳୁ ଚାଷ କରିଥିଲେ। ଉଚ୍ଚଗୁଣବତ୍ତା ବିଶିଷ୍ଟ ଆଳୁ ତାଙ୍କର ପରିଚୟ ପାଲଟିଗଲା। ଯାହାକୁ ସେ ଦଲାଲାଙ୍କ ବିନା ବଡ଼ କମ୍ପାନୀଗୁଡ଼ିକୁ ସିଧାସଳଖ ବିକ୍ରି କରି ଲାଭ ପାଇପାରୁଛନ୍ତି। ପ୍ରଧାନମନ୍ତ୍ରୀ ମଣିପୁରରର ସୁଶ୍ରୀ ବିଜୟ ଶାନ୍ତିଙ୍କ ବିଷୟରେ ମଧ୍ୟ ଉଲ୍ଲେଖ କରିଥିଲେ। ସେ ପଦ୍ମ ନାଡ଼ରୁ ସୂତା ବିକଶିତ କରିବା ଲାଗି ଏକ ଷ୍ଟାର୍ଟଅପ ଆରମ୍ଭ କରିଛନ୍ତି। ପ୍ରଧାନମନ୍ତ୍ରୀ କହିଥିଲେ ଯେ ତାଙ୍କର ପ୍ରୟାସ ଓ ନବୋନ୍ମେଷ କାରଣରୁ ପଦ୍ମ ଚାଷ ଏବଂ କପଡ଼ା କ୍ଷେତ୍ରରେ ନୂଆ ଅବସର ସୃଷ୍ଟି ହୋଇଛି।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଏବଂ ସାଉଦୀ ଆରବର ଯୁବରାଜ ମହାମହିମ ମହମ୍ମଦ ବିନ ସଲମାନ ବିନ ଅବଦୁଲାଜିଜ୍ ଅଲ ସାଉଦଙ୍କ ମଧ୍ୟରେ ଟେଲିଫୋନ ବାର୍ତ୍ତାଳାପ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଏବଂ ସାଉଦୀ ଆରବର ଯୁବରାଜ, ମହାମହିମ ମହମ୍ମଦ ବିନ ସଲମାନ ବିନ ଅବଦୁଲାଜିଜ ଅଲ ସାଉଦଙ୍କ ମଧ୍ୟରେ ଆଜି ଏକ ଟେଲିଫୋନ ବାର୍ତ୍ତାଳାପ ହୋଇଥିଲା।
ଉଭୟ ନେତା 2019ରେ ପ୍ରତିଷ୍ଠିତ ଦ୍ୱିପାକ୍ଷିକ ରଣନୈତିକ ଭାଗିଦାରୀ ପରିଷଦର କାର୍ଯ୍ୟକାରିତା ଉପରେ ସମୀକ୍ଷା କରିଥିଲେ ଏବଂ ଭାରତ-ସାଉଦୀ ଭାଗିଦାରୀର ସ୍ଥିର ଅଭିବୃଦ୍ଧିକୁ ନେଇ ସନ୍ତୋଷ ବ୍ୟକ୍ତ କରିଥିଲେ। ଦୁଇ ଦେଶ ମଧ୍ୟରେ ବାଣିଜ୍ୟ ଓ ନିବେଶକୁ ଆହୁରି ବିସ୍ତାରିତ କରିବା ସକାଶେ ପ୍ରଧାନମନ୍ତ୍ରୀ ଆଶାବ୍ୟକ୍ତ କରିବା ସହିତ ସାଉଦୀର ନିବେଶକମାନଙ୍କ ପାଇଁ ଭାରତୀୟ ଅର୍ଥବ୍ୟବସ୍ଥାରେ ରହିଥିବା ସୁଯୋଗ ଉପରେ ଆଲୋକପାତ କରିଥିଲେ।
ଭାରତ ଓ ସାଉଦୀ ଆରବ ମଧ୍ୟରେ ରହିଥିବା ବିଶେଷ ବନ୍ଧୁତା ଏବଂ ଉଭୟ ଦେଶର ନାଗରିକମାନଙ୍କ ମଧ୍ୟରେ ଥିବା ସମ୍ପର୍କର ଭାବନାକୁ ନେଇ କୋଭିଡ-୧୯ ମହାମାରୀ ବିରୋଧରେ ପରସ୍ପରର ପ୍ରୟାସକୁ ନିରନ୍ତର ଭାବେ ସମର୍ଥନ କରିବା ପାଇଁ ଦୁଇ ନେତା ସହମତ ହୋଇଥିଲେ। ସେମାନେ ପାରସ୍ପରିକ ହିତ ଆଧାରିତ ଆଞ୍ଚଳିକ ଏବଂ ଅନ୍ତର୍ଜାତୀୟ ଘଟଣାକ୍ରମ ବିଷୟରେ ମଧ୍ୟ ସମୀକ୍ଷା କରିଥିଲେ।
ଯଥାଶୀଘ୍ର ସମ୍ଭବ ଭାରତ ଆସିବା ପାଇଁ ମହାମହିମ ଯୁବରାଜଙ୍କୁ ପୁଣିଥରେ ପ୍ରଧାନମନ୍ତ୍ରୀ ନିମନ୍ତ୍ରଣ କରିଥିଲେ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଚିତା ଉପରେ ରୋମାଞ୍ଚକର ପ୍ରତିଯୋଗିତାରେ ଭାଗ ନେବାକୁ ଅନୁରୋଧ କରିଛନ୍ତି ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ମାଇଗଭ ୱେବସାଇଟରେ ଚିତା ଉପରେ ଉପଲବ୍ଧ ତିନିଟି ରୋମାଞ୍ଚକର ପ୍ରତିଯୋଗିତାରେ ଭାଗ ନେବାକୁ ଲୋକଙ୍କୁ ଅନୁରୋଧ କରିଛନ୍ତି ।
ପ୍ରଧାନମନ୍ତ୍ରୀ ଟୁଇଟ୍ କରିଛନ୍ତି;
“ଯେତେବେଳେ ଆମେ ଚିତା ଦେଖିବା ପାଇଁ ଉତ୍ସାହର ସହିତ ଅପେକ୍ଷା କରୁଛୁ, ଏଠାରେ ମାଇଗଭ ରେ ତିନୋଟି ରୋମାଞ୍ଚକର ପ୍ରତିଯୋଗିତା ଅଛି ଯେଉଁଥିରେ ଭାଗ ନେବାକୁ ମୁଁ ଆପଣଙ୍କୁ ଅନୁରୋଧ କରୁଛି ।”
mygov.in/careforcheetah
mygov.in/cheetahnames
mygov.in/cheetah "
HS
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଏସୀୟ କ୍ରୀଡ଼ା ୨୦୨୨ରେ ସ୍କ୍ୱାସ୍ ପୁରୁଷ ଟିମ ସ୍ୱର୍ଣ୍ଣ ପଦକ ଜିତିବାକୁ ପ୍ରଧାନମନ୍ତ୍ରୀଙ୍କ ପ୍ରଶଂସା
ହାଙ୍ଗଝୌରେ ଚାଲିଥିବା ଏସୀୟ କ୍ରୀଡ଼ା ୨୦୨୨ରେ ସ୍ୱର୍ଣ୍ଣ ପଦକ ଜିତିଥିବା ସ୍କ୍ୱାସ୍ ପୁରୁଷ ଟିମର ସୌରଭ ଘୋଷାଲ, ଅଭୟ ସିଂ, ହରିନ୍ଦର ସାନ୍ଧୁ ଏବଂ ମହେଶ ମାଙ୍ଗାଓକରଙ୍କୁ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଅଭିନନ୍ଦନ ଜଣାଇଛନ୍ତି ।
ଏକ୍ସରେ ପ୍ରଧାନମନ୍ତ୍ରୀ ପୋଷ୍ଟ କରିଛନ୍ତି:
‘ଏସୀୟ କ୍ରୀଡ଼ାରେ ଚମତ୍କାର ବିଜୟ ଏବଂ ସ୍ୱର୍ଣ୍ଣ ପଦକ ହାସଲ ପାଇଁ ଆମ ସ୍କ୍ୱାସ୍ ପୁରୁଷ ଟିମ୍ର ପ୍ରତିଭାବାନ ସୌରଭ ଘୋଷାଲ, ଅଭୟ ସିଂ, ହରିନ୍ଦର ସାନ୍ଧୁ ଏବଂ ମହେଶ ମାଙ୍ଗାଓକରଙ୍କୁ ଅଭିନନ୍ଦନ । ଏହି ପ୍ରଦର୍ଶନ ଯୁବ ଆଥଲେଟମାନଙ୍କୁ କ୍ରୀଡ଼ାରେ ଆଗକୁ ବଢ଼ିବା ଏବଂ ଉତ୍କୃଷ୍ଟତା ହାସଲ କରିବା ପାଇଁ ପ୍ରେରିତ କରିବ । ଭାରତ ବହୁତ ଖୁସି ।’
SR
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଇଞ୍ଜିନିୟର୍ସ ଦିବସ ଅବସରରେ ଇଞ୍ଜିନିୟରମାନଙ୍କୁ ଅଭିନନ୍ଦନ ଜଣାଇଛନ୍ତି ପ୍ରଧାନମନ୍ତ୍ରୀ
ଇଞ୍ଜିନିୟର୍ସ ଦିବସ ଅବସରରେ ସାର୍ ଏମ୍ ବିଶେଶ୍ୱରାୟାଙ୍କୁ ମନେ ପକାଇଛନ୍ତି ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଇଞ୍ଜିନିୟର୍ସ ଦିବସରେ ଇଞ୍ଜିନିୟରମାନଙ୍କୁ ଅଭିନନ୍ଦନ ଜଣାଇଛନ୍ତି । ଶ୍ରୀ ମୋଦୀ ମଧ୍ୟ ଇଞ୍ଜିନିୟର୍ସ ଦିବସ ଅବସରରେ ସାର୍ ଏମ୍ ବିଶେଶ୍ୱରାୟଙ୍କ ଅବଦାନକୁ ମନେ ପକାଇଛନ୍ତି ।
ଏକାଧିକ ଟୁଇଟ୍ ଜରିଆରେ ପ୍ରଧାନମନ୍ତ୍ରୀ କହିଛନ୍ତି;
“ଇଞ୍ଜିନିୟର୍ସ ଦିବସରେ ସମସ୍ତ ଇଞ୍ଜିନିୟରଙ୍କୁ ଶୁଭେଚ୍ଛା । ଆମ ଦେଶ ଦକ୍ଷ ତଥା କୁଶଳୀ ଇଞ୍ଜିନିୟରମାନଙ୍କ ସହିତ ଆର୍ଶବାଦପ୍ରାପ୍ତ ହୋଇଛି ଯେଉଁମାନେ ରାଷ୍ଟ୍ର ନିର୍ମାଣରେ ସହଯୋଗ କରୁଛନ୍ତି । ଆମ ସରକାର ଅଧିକ ଇଞ୍ଜିନିୟରିଂ କଲେଜ ପ୍ରତିଷ୍ଠା ସହିତ ଇଞ୍ଜିନିୟରିଂ ପାଠପଢା ପାଇଁ ଭିତ୍ତିଭୂମି ବଢାଇବାକୁ କାର୍ଯ୍ୟ କରୁଛନ୍ତି ।”
“ଇଂଜିନିୟର୍ସ ଦିବସ ଅବସରରେ, ଆମେ ସାର୍ ଏମ୍ ବିଶେଶ୍ୱରାୟାଙ୍କ ଅଭୂତପୂର୍ବ ଅବଦାନକୁ ମନେ ରଖିଛୁ । ନିଜକୁ ସ୍ୱତନ୍ତ୍ର କରିବା ପାଇଁ ସେ ଭବିଷ୍ୟତ ପୀଢିର ଇଞ୍ଜିନିୟରମାନଙ୍କୁ ପ୍ରେରଣା ଯୋଗାଉଥିଲେ । ମୁଁ ପୂର୍ବ ମନ କି ବାତ୍ କାର୍ଯ୍ୟକ୍ରମଗୁଡିକରେ କେତେକ ପୁସ୍ତକର ଅଂଶ ଉଦ୍ଧୃତ କରିଥିଲି ଯେଉଁଠାରେ ମୁଁ ଏହି ବିଷୟ ଉପରେ କହିଥିଲି ।”
Greetings to all engineers on #EngineersDay. Our nation is blessed to have a skilled and talented pool of engineers who are contributing to nation building. Our Government is working to enhance infrastructure for studying engineering including building more engineering colleges.
— Narendra Modi  September 15, 2022
On #EngineersDay, we remember the pathbreaking contribution of Sir M. Visvesvaraya. May he keep inspiring generations of future engineers to distinguish themselves. I am also sharing a snippet from one of the previous #MannKiBaat programmes where I talked about this subject. pic.twitter.com/2Vj3bHxVQS
— Narendra Modi  September 15, 2022
HS
(
ରେଳ ମନ୍ତ୍ରଣାଳୟ
ଆଠ ଯୋଡ଼ା ଗୁରୁତ୍ୱପୂର୍ଣ୍ଣ ଟ୍ରେନରେ ଅଧିକ କୋଚ୍ ସ୍ଥାୟୀ ଭାବରେ ଯୋଡାଯିବ
ଜନସାଧାରଣ, ବିଶେଷକରି ଦୈନିକ ଯାତ୍ରୀଙ୍କ ଆକାଂକ୍ଷା ଏବଂ ସୁବିଧାକୁ ଦୃଷ୍ଟିରେ ରଖି ନିଆଯାଇଥିବା ନିଷ୍ପତ୍ତି
ଭୁବନେଶ୍ୱରରୁ ଦୁଇ ଯୋଡି, ପୁରୀରୁ ଚାରି ଯୋଡି ଏବଂ ସମ୍ବଲପୁରରୁ ଦୁଇ ଯୋଡି ଟ୍ରେନରେ ସଂଯୋଗ କରାଯିବ
ସାଧାରଣ ଜନତା, ବିଶେଷକରି ଦୈନିକ ଯାତ୍ରୀଙ୍କ ସୁବିଧା ପାଇଁ ଏବଂ ଯାତ୍ରୀଙ୍କ ଆକାଂକ୍ଷାକୁ ଦୃଷ୍ଟିରେ ରଖି ପୂର୍ବତଟ ରେଳପଥ ପରିସୀମା ମଧ୍ୟରୁ ଛାଡୁଥିବା ଗୁରୁତ୍ୱପୂର୍ଣ୍ଣ ଟ୍ରେନ ମାନଙ୍କରେ ଅଧିକ କୋଚ୍ ବୃଦ୍ଧି କରିବାକୁ ନିଷ୍ପତ୍ତି ନିଆଯାଇଛି | ଯାତ୍ରୀ ପ୍ରୋଫାଇଲ୍ ପରିଚାଳନାକୁ ସମୀକ୍ଷା କରି ଦେଖାଯାଏ ଯେ, ଉପରୋକ୍ତ ଟ୍ରେନ୍ ଅତିରିକ୍ତ ଯାତ୍ରୀଙ୍କ ସହିତ ଚଳାଚଳ କରୁଛି | ଏହାକୁ ଦୃଷ୍ଟିରେ ରଖି ପୁରୀ, ଭୁବନେଶ୍ୱର ଏବଂ ସମ୍ବଲପୁରରୁ ଛାଡୁଥିବା ଗୁରୁତ୍ୱପୂର୍ଣ୍ଣ ଟ୍ରେନରେ ଅଧିକ କୋଚ୍ ଯୋଡିବାକୁ ନିଷ୍ପତ୍ତି ନିଆଯାଇଛି |
ସମ୍ବଲପୁରରୁ ଛାଡୁଥିବା ଟ୍ରେନ୍:
ସମ୍ବଲପୁରରୁ ଛାଡୁଥିବା 18311/18312 ସମ୍ବଲପୁର-ବନାରସ-ସମ୍ବଲପୁର ଏକ୍ସପ୍ରେସ 1 ଜାନୁଆରୀ, 2023 ଠାରୁ ଏବଂ ବନାରସରୁ 2 ଜାନୁୟାରୀ, 2023 ଠାରୁ ସ୍ଥାୟୀ ଭିତ୍ତିରେ ଗୋଟିଏ ଅତିରିକ୍ତ ଏସି -3 ଟାୟାର ଏବଂ ଗୋଟିଏ ଅତିରିକ୍ତ ସ୍ଲିପର କ୍ଲାସ୍ କୋଚ୍ ସଂଯୋଗ କରାଯିବ | କୋଚ୍ ସଂଯୋଗ ପରେ, ଏହି ଟ୍ରେନ୍ 19 କୋଚ୍ ପରିବର୍ତ୍ତେ 21 କୋଚ୍ ସହିତ ଚଳାଚଳ କରିବ |
ସମ୍ବଲପୁରରୁ ଛାଡୁଥିବା 22804/22803 ସମ୍ବଲପୁର-ଶାଲିମାର-ସମ୍ବଲପୁର ଏକ୍ସପ୍ରେସ ଭାୟା ଅନୁଗୁଳ ଏବଂ ଭଦ୍ରକ ଟ୍ରେନ ରେ 6 ଜାନୁଆରୀ, 2023 ଠାରୁ ସମ୍ବଲପୁରରୁ ଏବଂ 7 ଜାନୁଆରୀ, 2023 ଠାରୁ ଶାଲିମାରରୁ ସ୍ଥାୟୀ ଭିତ୍ତିରେ ପ୍ରତ୍ୟେକ ଗୋଟିଏ କରି ଅତିରିକ୍ତ ଏସି -3 ଟାୟାର ଏବଂ ଗୋଟିଏ ସ୍ଲିପର କ୍ଲାସ୍ କୋଚ୍ ସହିତ ବୃଦ୍ଧି କରାଯିବ | ବୃଦ୍ଧି ପରେ, ଏହି ଟ୍ରେନ୍ ପୂର୍ବ 19 କୋଚ୍ ପରିବର୍ତ୍ତେ 21 କୋଚ୍ ସହିତ ଚାଲିବ |
ଭୁବନେଶ୍ୱରରୁ ଛାଡୁଥିବା ଟ୍ରେନ୍:
ଭୁବନେଶ୍ୱରରୁ ଛାଡୁଥିବା 12892/12891 ଭୁବନେଶ୍ୱର-ବାଙ୍ଗିରିପୋଷି-ଭୁବନେଶ୍ୱର ଏକ୍ସପ୍ରେସ ଭୁବନେଶ୍ୱରରୁ 15 ଡିସେମ୍ବର, 2022 ଠାରୁ ଏବଂ ବାଙ୍ଗିରିପୋସିରୁ 16 ଡିସେମ୍ବର, 2022 ଠାରୁ ସ୍ଥାୟୀ ଭିତ୍ତିରେ ଗୋଟିଏ ଅତିରିକ୍ତ ଦ୍ୱିତୀୟ ଶ୍ରେଣୀ ସିଟିଙ୍ଗ ସଂରକ୍ଷିତ କୋଚ୍ ସହିତ ଚଳାଚଳ କରିବ | ଏହି କୋଚ ସଂଯୋଗ ପରେ , ଏହି ଟ୍ରେନ୍ 14 କୋଚ୍ ପରିବର୍ତ୍ତେ 15 କୋଚ୍ ସହିତ ଚଳାଚଳ କରିବ |
12893/12894 ଭୁବନେଶ୍ୱର-ବଲାଙ୍ଗୀର-ଭୁବନେଶ୍ୱର ଇଣ୍ଟର ସିଟି ଏକ୍ସପ୍ରେସରେ ଉଭୟ ଦିଗରୁ 15 ଡିସେମ୍ବର, 2022 ଠାରୁ ସ୍ଥାୟୀ ଭିତ୍ତିରେ ତିନିଟି ଅତିରିକ୍ତ ଦ୍ୱିତୀୟ ଶ୍ରେଣୀ ସିଟିଂ କୋଚ୍ ସଂଯୋଗ କରାଯିବ | ଅତିରିକ୍ତ କୋଚ୍ ସଂଯୋଗ ପରେ, ଏହି ଟ୍ରେନ୍ ପୂର୍ବର 12 କୋଚ୍ ପରିବର୍ତ୍ତେ 15 କୋଚ୍ ସହିତ ଚଳାଚଳ କରିବ |
ପୁରୀରୁ ଛାଡୁଥିବା ଟ୍ରେନ୍:
12801/12802 ପୁରୀ-ନୂଆଦିଲ୍ଲୀ-ପୁରୀ ପୁରୁଷୋତ୍ତମ ଏକ୍ସପ୍ରେସ ପୁରୀରୁ 26 ଡିସେମ୍ବର, 2022 ଠାରୁ ଏବଂ ନୂଆଦିଲ୍ଲୀରୁ 28 ଡିସେମ୍ବର, 2022 ଠାରୁ ସ୍ଥାୟୀ ଭିତ୍ତିରେ ଗୋଟିଏ ଅତିରିକ୍ତ ଏସି-2 ଟାୟାର୍ କୋଚ୍ ସଂଯୋଗ କରାଯିବ | ଏହି ଟ୍ରେନ୍ ପୂର୍ବର 20 କୋଚ୍ ପରିବର୍ତ୍ତେ 21 କୋଚ୍ ସହିତ ଚଳାଚଳ କରିବ |
12815/12816 ପୁରୀ-ଆନନ୍ଦ ବିହାର  - ପୁରୀ ନନ୍ଦନକାନନ ଏକ୍ସପ୍ରେସ ପୁରୀରୁ 29 ଡିସେମ୍ବର, 2022 ଠାରୁ ଏବଂ ଆନନ୍ଦ ବିହାରରୁ 31 ଡିସେମ୍ବର, 2022 ଠାରୁ ସ୍ଥାୟୀ ଭିତ୍ତିରେ ଗୋଟିଏ ଅତିରିକ୍ତ ଏସି-2 ଟାୟାର୍ କୋଚ୍ ସଂଯୋଗ କରାଯିବ | ଏହି ଟ୍ରେନ୍ ପୂର୍ବର 21 କୋଚ୍ ପରିବର୍ତ୍ତେ 22 କୋଚ୍ ସହିତ ଚଳାଚଳ କରିବ |
12875/12876 ପୁରୀ-ଆନନ୍ଦ ବିହାର  -ପୁରୀରୁ ନୀଳାଚଳ ଏକ୍ସପ୍ରେସ ପୁରୀରୁ 30 ଡିସେମ୍ବର, 2022 ଠାରୁ ଏବଂ ଆନନ୍ଦ ବିହାରରୁ 1 ଜାନୁଆରୀ, 2023 ଠାରୁ ସ୍ଥାୟୀ ଭିତ୍ତିରେ ଗୋଟିଏ ଅତିରିକ୍ତ ଏସି-2 ଟାୟାର୍ କୋଚ୍ ସଂଯୋଗ କରାଯିବ | ଏହି ଟ୍ରେନ୍ ପୂର୍ବର 21 କୋଚ୍ ପରିବର୍ତ୍ତେ 22 କୋଚ୍ ସହିତ ଚଳାଚଳ କରିବ |
18410/18409 ପୁରୀ-ଶାଲିମାର-ପୁରୀ ଶ୍ରୀ ଜଗନ୍ନାଥ ଏକ୍ସପ୍ରେସ ପୁରୀ ଠାରୁ 1 ଜାନୁଆରୀ, 2023 ରୁ ଏବଂ ଶାଲିମାରରୁ 2 ଜାନୁଆରୀ, 2023 ରୁ ସ୍ଥାୟୀ ଭିତ୍ତିରେ ଦୁଇଟି ଅତିରିକ୍ତ ସ୍ଲିପର୍ କ୍ଲାସ୍ କୋଚ୍ ସହିତ ଚଳାଚଳ କରିବ | ଏହି ଟ୍ରେନ୍ ପୂର୍ବ 20 କୋଚ୍ ପରିବର୍ତ୍ତେ 21 କୋଚ୍ ସହିତ ଚଳାଚଳ କରିବ |
ROM
(Visitor Counter : 90
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଜଳ ସଂରକ୍ଷଣ ପାଇଁ କୁରୁକ୍ଷେତ୍ର ହରିଆନାର ବନ ଗାଁର ଜଣେ ବାସିନ୍ଦା ଅଙ୍କୁରଙ୍କ ଉଦ୍ୟମକୁ ପ୍ରଶଂସା କଲେ ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ, ଜଳ ସଂରକ୍ଷଣ ପାଇଁ କୁରୁକ୍ଷେତ୍ର ହରିଆନାର ବନ ଗାଁର ଜଣେ ବାସିନ୍ଦା ଅଙ୍କୁରଙ୍କ ଉଦ୍ୟମକୁ ପ୍ରଶଂସା କରିଛନ୍ତି ।
କୁରୁକ୍ଷେତ୍ର ସାଂସଦ ଶ୍ରୀ ନାୟାବ ସୈନିଙ୍କ ଟ୍ୱିଟର ପ୍ରତ୍ୟୁତ୍ତର ଦେଇ ପ୍ରଧାନମନ୍ତ୍ରୀ ଟ୍ୱିଟ କରିଛନ୍ତି;
“ବଢିଆ ଉଦ୍ୟମ! ଜଳ ସଂରକ୍ଷଣ ପାଇଁ କୁରୁକ୍ଷେତ୍ରର ଅଙ୍କୁରଜୀଙ୍କ ଏହି ଉଦ୍ୟମ ସମସ୍ତଙ୍କ ପାଇଁ ଉଦାହରଣ ।”
SR
(
ପ୍ରତିରକ୍ଷା ମନ୍ତ୍ରଣାଳୟ
ଡିଆର୍ଡିଓ ପକ୍ଷରୁ ଅଧିକ କ୍ଷମତାସମ୍ପନ୍ନ
ପିନାକ ରକେଟ୍ର ସଫଳ ପରୀକ୍ଷଣ
ତୋପ ରକେଟ୍ ପ୍ରଣାଳୀର ବିକାଶ ଜାରି ରଖିଥିବା ପ୍ରତିରକ୍ଷା ଗବେଷଣା ଓ ବିକାଶ ସଂଗଠନ  ପକ୍ଷରୁ ସ୍ବଦେଶୀ ଭାବେ ବିକଶିତ ପିନାକ ରକେଟ୍ର ଅଧିକ ଦୂରଗାମୀ ଲକ୍ଷ୍ୟଭେଦ କ୍ଷମତା ଥିବା ବର୍ଦ୍ଧିତ ସଂସ୍କରଣର ସଫଳ ପରୀକ୍ଷଣ କରାଯାଇଛି। ଓଡ଼ିଶା ଉପକୂଳର ଚାନ୍ଦିପୁରସ୍ଥିତ ସମନ୍ବିତ ପରୀକ୍ଷଣ ଘାଟିରୁ ଏକ ମଲ୍ଟି-ବ୍ୟାରେଲ୍ ରକେଟ୍ ଲଞ୍ଚର୍  ସହାୟତାରେ ଏହି ରକେଟ୍କୁ ପରୀକ୍ଷାମୂଳକ ଭାବେ ଜୁନ୍ 24 ଓ 25 ତାରିଖରେ ଉତ୍କ୍ଷେପଣ କରାଯାଇଥିଲା ଯାହାକି ସଫଳ ହୋଇଥିଲା।
ଭିନ୍ନ ଭିନ୍ନ ଦୂରତାରେ ରହିଥିବା ଲକ୍ଷ୍ୟ ଭେଦ କରିବା ଉଦ୍ଦେଶ୍ୟରେ ଅଳ୍ପ କିଛି ସମୟ ଲେଖାଏଁ ବ୍ୟବଧାନରେ 25ଟି ବର୍ଦ୍ଧିତ କ୍ଷମତା ସମ୍ପନ୍ନ ପିନାକ ରକେଟ୍ର ଉତ୍କ୍ଷେପଣ କରାଯାଇଥିଲା। ଏହି ଉତ୍କ୍ଷେପଣ ସମୟରେ ସମସ୍ତ ଧାର୍ଯ୍ୟ ଲକ୍ଷ୍ୟ ହାସଲ କରାଯାଇଥିଲା। ପିନାକ୍ ରକେଟ୍ ପ୍ରଣାଳୀର ଏହି ବର୍ଦ୍ଧିତ ଦୂରଗାମୀ ଲକ୍ଷ୍ୟଭେଦ କ୍ଷମତା ସମ୍ପନ୍ନ ରକେଟ୍ 45 କିମି ଦୂର ପର୍ଯ୍ୟନ୍ତ ଲକ୍ଷ୍ୟକୁ ଧ୍ବଂସ କରିବାରେ ସକ୍ଷମ ହୋଇପାରିବ।
ଆଇଟିଆର ଏବଂ ପ୍ରୁଫ୍ ଓ ପରୀକ୍ଷଣ ପ୍ରତିଷ୍ଠାନ  ଦ୍ବାରା ମୁତୟନ କରାଯାଇଥିବା ଟେଲିମେଟ୍ରି, ରାଡାର ଓ ଇଲେକ୍ଟ୍ରୋ ଅପ୍ଟିକାଲ ଟ୍ରାକିଂ ପ୍ରଣାଳୀ ସମେତ ସମସ୍ତ ରେଞ୍ଜ ଉପକରଣ ମାଧ୍ୟମରେ ସମସ୍ତ ଫ୍ଲାଇଟ୍ ଆର୍ଟିକିଲ୍କୁ ଟ୍ରାକ୍ କରାଯାଇଥିଲା।
ଏହି ରକେଟ୍ ପ୍ରଣାଳୀକୁ ପୁନେସ୍ଥିତ ଅସ୍ତ୍ରଶସ୍ତ୍ର ଗବେଷଣା ଏବଂ ବିକାଶ ସଂଗଠନ  ଏବଂ ଉଚ୍ଚ ଊର୍ଜା ସାମଗ୍ରୀ ଗବେଷଣା ପ୍ରୟୋଗଶାଳା ଦ୍ବାରା ମିଳିତ ଭାବେ ବିକଶିତ କରାଯାଇଥିବା ବେଳେ ନାଗପୁରସ୍ଥିତ ମେସର୍ସ ଇକୋନୋମିକ ଏକ୍ସପ୍ଲୋସିଭ୍ ଲିମିଟେଡ୍ ଏହାକୁ ଉତ୍ପାଦନ ସହାୟତା ଯୋଗାଇ ଦେଉଛି। ଅଧିକ ଦୂରଗାମୀ ଲକ୍ଷ୍ୟଭେଦ ସାମର୍ଥ୍ୟ ହାସଲ କରିବା ଲାଗି ପିନାକ ରକେଟ୍ ପ୍ରଣାଳୀର ଏହି ବର୍ଦ୍ଧିତ ସଂସ୍କରଣକୁ ବିକଶିତ କରାଯାଇଛି।
ପରିବର୍ଦ୍ଧିତ କ୍ଷମତା ବିଶିଷ୍ଟ ପିନାକ ରକେଟ୍ର ସଫଳ ପରୀକ୍ଷଣ ଲାଗି ଡିଆରଡିଓ ଏବଂ ପ୍ରତିରକ୍ଷା ଉଦ୍ୟୋଗକୁ ରକ୍ଷା ମନ୍ତ୍ରୀ ଶ୍ରୀ ରାଜନାଥ ସିଂ ଅଭିନନ୍ଦନ ଜଣାଇଛନ୍ତି। ପ୍ରତିରକ୍ଷା ଗବେଷଣା ଓ ବିକାଶ ବିଭାଗର ସଚିବ ତଥା ଡିଆରଡିଓର ଅଧ୍ୟକ୍ଷ ଡ. ଜି ସତୀଶ ରେଡ୍ଡୀ ମଧ୍ୟ ଏହି ସଫଳ ପରୀକ୍ଷଣ ପଛରେ ରହିଥିବା ଦଳର ପ୍ରୟାସକୁ ପ୍ରଶଂସା କରିଛନ୍ତି।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
କାତାର ଅମୀର ମହାମହିମ ଅମିର ତମିମ ବିନ ହମଦ ଅଲ ଥାନିଙ୍କ ସହ ପ୍ରଧାନମନ୍ତ୍ରୀଙ୍କ ଆଲୋଚନା
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ, କାତାର ଅମୀର ମହାମହିମ ଅମିର ତମିମ ବିନ ହମଦ ଅଲ ଥାନିଙ୍କ ସହ ଆଲୋଚନା କରିଛନ୍ତି ଓ ସହୃଦୟ ଦୀପାବଳି ଶୁଭେଚ୍ଛା ପାଇଁ ଧନ୍ୟବାଦ ଜଣାଇଛନ୍ତି । କାତାରରେ ଫିଫା ବିଶ୍ୱକପର ସଫଳ ଆୟୋଜନ ପାଇଁ ଶ୍ରୀ ମୋଦୀ ଏହି ଅବସରରେ ଶୁଭକାମନା ଜଣାଇଛନ୍ତି ।
ଏକ ଟ୍ୱିଟରେ ପ୍ରଧାନମନ୍ତ୍ରୀ କହିଛନ୍ତି;
“ମହାମହିମ କାତାର ଅମୀର @TamimBinHamadଙ୍କ ସହ ବାର୍ତ୍ତାଳାପ ସନ୍ତୋଷଜନକ ଥିଲା । ସହୃଦୟ ଦୀପାବଳି ଶୁଭେଚ୍ଛା ପାଇଁ ତାଙ୍କୁ ଧନ୍ୟବାଦ ଜଣାଇଲି ଓ କାତାରରେ @FIFAWorldCupର ସଫଳ ଆୟୋଜନ ପାଇଁ ଶୁଭକାମନା ଜଣାଇଲି । ୨୦୨୩ରେ ଭାରତ- କାତାର କୂଟନୈତିକ ସମ୍ପର୍କର ୫୦ ବର୍ଷ ପୂର୍ତ୍ତି ମିଳିତ ଭାବେ ପାଳନ କରିବାକୁ ଉଭୟେ ସହମତ ହେଲୁ ।”
SR
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଜନସଚେତନତା ଓ ଜନଭାଗିଦାରୀ ଜରିଆରେ ଅପପୁଷ୍ଟି ନିରାକରଣ ସଂକ୍ରାନ୍ତରେ ବଲାଙ୍ଗିର ସାଂସଦଙ୍କ ଟୁଇଟ୍ ଶେୟାର କଲେ ପ୍ରଧାନମନ୍ତ୍ରୀ
ଜନସଚେତନତା ଓ ଜନଭାଗିଦାରୀ ଜରିଆରେ ଅପପୁଷ୍ଟି ନିରାକରଣ ଉପରେ ବଲାଙ୍ଗିର ସାଂସଦଙ୍କ ଟୁଇଟ୍ ଥ୍ରେଡ୍କୁ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଶେୟାର କରିଛନ୍ତି।
କେନ୍ଦ୍ର ମହିଳା ଓ ଶିଶୁ ବିକାଶ ମନ୍ତ୍ରଣାଳୟ ଅଧୀନରେ କାର୍ଯ୍ୟକାରୀ କରାଯାଉଥିବା ସରକାରୀ ଯୋଜନା ପୋଷଣ ଅଭିଯାନର ପ୍ରଭାବ ଉପରେ ଆଧାରିତ ଏକ ଟୁଇଟ୍ ଥ୍ରେଡ୍ ବଲାଙ୍ଗିର ସାଂସଦ ଶେୟାର କରିଥିଲେ । ଏଥିରେ ସେ ସୂଚନା ଦେଇଥିଲେ ଯେ ପୋଷଣ ଅଭିଯାନ କାରଣରୁ ଏବେ ସୁସ୍ଥ ଶିଶୁ ଜନ୍ମ ନେଉଛନ୍ତି । ସ୍ୱଚ୍ଛ ଭାରତ ପାଇଁ ପ୍ରଧାନମନ୍ତ୍ରୀଙ୍କ ଆହ୍ୱାନ ଏବଂ ଏହାକୁ ତୁରନ୍ତ ଜନସାଧାରଣ ଗ୍ରହଣ କରି ନେବା ବିଷୟରେ ମଧ୍ୟ ସେ ଆଲୋଚନା କରିଛନ୍ତି । ଅନୁରୂପ ଭାବେ ପୋଷଣ ଅଭିଯାନ ମଧ୍ୟ ସରକାରଙ୍କ ପ୍ରଭାବୀ କାର୍ଯ୍ୟକାରିତା ଓ ଜନସାଧାରଣଙ୍କ ସକ୍ରିୟ ଭାଗିଦାରୀ ଦ୍ୱାରା ସଫଳ ହୋଇଥିବା ସେ କହିଛନ୍ତି ।
ଏହାକୁ ନେଇ ପ୍ରଧାନମନ୍ତ୍ରୀ ଟୁଇଟ୍ କରିଛନ୍ତି;
ଜନସଚେତନତା ଓ ଜନଭାଗିଦାରୀ ଜରିଆରେ ଅପପୁଷ୍ଟି ବିପଦର ନିରାକରଣ ଉପରେ ଏକ ଆକର୍ଷଣୀୟ ଟୁଇଟ୍ ଥ୍ରେଡ୍।’’
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ପଣ୍ଡିତ ଭୀମସେନ ଯୋଶୀଙ୍କୁ ଜନ୍ମ ବାର୍ଷିକୀରେ ଶ୍ରଦ୍ଧାଞ୍ଜଳି ଜଣାଇଲେ ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ପଣ୍ଡିତ ଭୀମସେନ ଯୋଶୀଙ୍କୁ ତାଙ୍କ ଜନ୍ମ ବାର୍ଷିକୀରେ ଶ୍ରଦ୍ଧାଞ୍ଜଳି ଜଣାଇଛନ୍ତି ।
ଏକ ଟ୍ଵିଟରେ ପ୍ରଧାନମନ୍ତ୍ରୀ କହିଛନ୍ତି, “ପଣ୍ଡିତ ଭୀମସେନ ଯୋଶୀଙ୍କୁ ତାଙ୍କ ଜନ୍ମ ବାର୍ଷିକୀରେ ମୁଁ ଶ୍ରଦ୍ଧାଞ୍ଜଳି ଜଣାଉଛି । ସଂସ୍କୃତି ଏବଂ ସଂଗୀତ ଦୁନିଆରେ ତାଙ୍କର ଚିରସ୍ମରଣୀୟ ଅବଦାନକୁ ଆମେ ମନେ ପକାଉଛୁ । ତାଙ୍କର ସଂଗୀତ ପ୍ରଦର୍ଶନ ବିଶ୍ଵରେ ଲୋକପ୍ରିୟତା ହାସଲ କରିଛି । ଏହି ବର୍ଷଟି ସ୍ଵତନ୍ତ୍ର, କାରଣ ଆମେ ତାଙ୍କ ଜନ୍ମ ଶତବାର୍ଷିକୀ ଉତ୍ସବ ଆରମ୍ଭ କରୁଛୁ" ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ରଜ ପର୍ବ ଅବସରରେ ଓଡ଼ିଶାବାସୀଙ୍କୁ ଶୁଭେଚ୍ଛା ଜଣାଇଛନ୍ତି ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଓଡ଼ିଶାବାସୀଙ୍କୁ ସାରା ରାଜ୍ୟରେ ଚାଲିଥିବା ରଜ ପର୍ବ ଅବସରରେ ଶୁଭେଚ୍ଛା ଜଣାଇଛନ୍ତି ।
ପ୍ରଧାନମନ୍ତ୍ରୀ ଟୁଇଟ୍ କରିଛନ୍ତି;
“ସମଗ୍ର ଓଡିଶାରେ ଚାଲିଥିବା ରଜ ଉତ୍ସବର ଶୁଭେଚ୍ଛା । ଏହି ଶୁଭ ଉତ୍ସବ ଉତ୍ତମ ସ୍ୱାସ୍ଥ୍ୟ ଏବଂ ସମୃଦ୍ଧି ଆଣିଦେଉ । ସମସ୍ତଙ୍କ ଜୀବନ ସୁଖମୟ ହେଉ ।”
HS
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ପ୍ରଧାନମନ୍ତ୍ରୀ ନଭେମ୍ବର 16ରେ ଜୈନାଚାର୍ଯ୍ୟ ଶ୍ରୀ ବିଜୟ ବଲ୍ଲଭ ସୁରିଶ୍ୱର ଜୀ ମହାରାଜଙ୍କ 151ତମ ଜନ୍ମବାର୍ଷିକୀ ଉତ୍ସବ ଉପଲକ୍ଷେ ‘ଷ୍ଟାଚ୍ୟୁ ଅଫ ପିସ’ ଉନ୍ମୋଚନ କରିବେ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ନଭେମ୍ବର 16 ଅପରାହ୍ନ 12.30ରେ ଭିଡିଓ କନଫରେନ୍ସିଙ୍ଗ ମାଧ୍ୟମରେ ଜୈନାଚାର୍ଯ୍ୟ ଶ୍ରୀ ବିଜୟ ବଲ୍ଲଭ ସୁରିଶ୍ୱର ଜୀ ମହାରାଜଙ୍କ 151ତମ ଜନ୍ମବାର୍ଷିକୀ ଉତ୍ସବ ଉପଲକ୍ଷେ ‘ଷ୍ଟାଚ୍ୟୁ ଅଫ ପିସ’ ଉନ୍ମୋଚନ କରିବେ ।
ଶ୍ରୀ ବିଜୟ ବଲ୍ଲଭ ସୁରିଶ୍ୱର ଜୀ ମହାରାଜ  ଜୈନ ସନ୍ଥ ଭାବେ ନିଃସ୍ୱାର୍ଥପର ଓ ସମର୍ପିତ ହୋଇ ଭଗବାନ ମହାବୀରଙ୍କ ବାର୍ତ୍ତା ପ୍ରଚାର ପୂର୍ବକ ସାଦାସିଧା ଜୀବନ ଅତିବାହିତ କରିଥିଲେ । ଜନତାଙ୍କ କଲ୍ୟାଣ, ଶିକ୍ଷାର ପ୍ରସାର, ସାମାଜିକ କୁସଂସ୍କାରର ମୂଳୋତ୍ପାଟନ ଲାଗି ସେ ଅହର୍ନିଶ କାମ କରିଛନ୍ତି; ଏଥିସହ ସେ ପ୍ରେରଣାମୂଳକ ସାହିତ୍ୟ  ଲେଖିଛନ୍ତି ଏବଂ ସ୍ୱାଧୀନତା ଆନେ୍ଦାଳନ ଓ ସ୍ୱଦେଶୀ ଉଦ୍ଦେଶ୍ୟରେ ସକ୍ରିୟ ଭାବେ ସାମିଲ ହୋଇଛନ୍ତି । ତାଙ୍କର ଏହି ପ୍ରେରଣା ବଳରେ ବିଭିନ୍ନ ରାଜ୍ୟରେ ସ୍କୁଲ, କଲେଜ ଓ ଅଧ୍ୟୟନ କେନ୍ଦ୍ର ସମେତ 50ରୁ ଅଧିକ ଶିକ୍ଷାନୁଷ୍ଠାନ ସଂଚାଳିତ ହେଉଛି । ତାଙ୍କ ପ୍ରତି ସମ୍ମାନପୂର୍ବକ ପ୍ରତିମୂର୍ତ୍ତିଟି ‘ଷ୍ଟାଚ୍ୟୁ ଅଫ ପିସ୍’ ଭାବେ ଉନ୍ମୋଚିତ ହେବାକୁ ଯାଉଛି । 151 ଇଞ୍ଚ ଉଚ୍ଚତା ବିଶିଷ୍ଟ ଏହି ପ୍ରତିମୂର୍ତ୍ତିଟି ଅଷ୍ଟଧାତୁରେ ନିର୍ମିତ ହୋଇଛି, ଯାହା କି 8ଟି ଧାତୁ । ତନ୍ମଧ୍ୟରେ ପ୍ରମୁଖ ଧାତୁ ଭାବେ ତମ୍ବା ରହିଛି ଏବଂ ଏହାକୁ ରାଜସ୍ଥାନର ପାଲିରେ ଥିବା ବିଜୟ ବଲ୍ଲଭ ସାଧନା କେନ୍ଦ୍ର, ଜେଟପୁରାରେ ସ୍ଥାପିତ କରାଯାଇଛି ।